Namundag sa Milan, si Recli estudyante ninda Ildebrando Pizzetti asin Victor de Sabata sa pag'adal pagpiyano, komposisyon asin pagkanta. Siya nagawaran na nin primer asin segunda premyo sa mga kompetisyon sa musika sa Nweba York. An mga obra ni Recli ipinagpabisto sa mga paradangog sa Amerika ni Tullio Serafin. Kan 1926, sa sarong konsyerto sa Metropolitan Opera na natampok an Belgang byolinistang si César Thomson, an Chimes at Sunrise ni Recli, pinatogtog. Kan 1931, an ki Recli'ng Nicolette s'Endorte, na pigladawan kan The New York Times'' sarong "nakakaaling na lulay", pinagtogtog sa Metropolitan Opera ni Mario Vitetta (solo violin) sa sarong konsyerto idinulot ki Pranses na Tenor na si Georges Thill. Kan 1965 sarong konsyerto kan saiyang mga obra asin kan tolo pang mga babaeng kompositor ginibo sa Roma sa sarong konsyertong simponiya RAI.